ועדת העבודה, הרווחה והבריאות, כנסת 17, פרוטוקול מספר 63, 2006-08-01 14:00

משה שרוני: האם אצלנו היו בונים בתי מלון?

יורם כהן: אצלנו המרחקים קטנים.

שוקי שמר: התקנות לבריאות העם קיימות בעולם כאשר כל כולן מטרתן להכיל את ההוצאה הציבורית לבריאות.

שוקי שמר: משרד הבריאות במשך השנים הצליח במגמה הזאת, יחד עם האוצר, בצורה יחסית חכמה, תוך כדי שהוא משאיר לעצמו את האפשרות להגמיש את הרשיון.

שוקי שמר: מה שלא נעשה כולל גם את הדברים החשובים שאמרו קודמיי, גם התייחסות למכשירים אחרים – MRI.

שוקי שמר: צריך לברך את משרד הבריאות על החבילה הזאת.

שוקי שמר: יש פה חבילה די יפה של קידום המערכת.

שוקי שמר: עם זאת, חשוב שאדוני ידע שכאשר מדברים על מכשירים כאלה ואחרים, תצטרך להיות גם התייחסות מיוחדת לגבי השקעה פרטית ממקורות פרטיים לטובת הציבור.

שוקי שמר: אם בית חולים אסותא יכול לקנות עוד מאיץ קווי, כאשר הטיפולים ניתנים בצורה שווה לכל עם ישראל, צריך לעודד את המגמה הזאת על ידי משרד הבריאות, האוצר והוועדה שאתה עומד בראשה.

שוקי שמר: אני ממליץ לאשר את התקנות כי מדובר לא רק על המאיץ והרדיו תרפיה, שזה חשוב, אלא כי זה שיש תיקון קל שמשרד הבריאות קיבל.

משה שרוני: נעבור סעיף סעיף.

שוקי שמר: אנו ממליצים שאחרי תקופה ארוכה שהשטח מחכה לאישורים, לאשר זאת.

שוקי שמר: גם בנושא של גאמה קמרה יש בשורה גודלה.

שוקי שמר: יש מאבק בין הכלכלה החופשית – ואז ניתן לומר הכל פתוח, כל אחד עושה כמה שיותר למען התחרות - לבין הצורך להחיל חלק מהפעילות הזאת.

שוקי שמר: למשל ב- MRIחרף העובדה שלא כל אחד בארץ - גם משקיעים פרטיים - יכול להציב זאת איפה שהוא רוצה, התורים סבירים.

שוקי שמר: בנושא MRI הדרוש לילדים צריך יהיה למצוא פתרון, כדי שלא יהיו תורים של ילדים שמחכים להרדמה תחת MRI.

שוקי שמר: בעוד שהמערכת הציבורית לא יכולה להרים את זה, המערכת הפרטית אולי תוכל להרים זאת.

משה שרוני: האם לנציג האוצר יש מה להגיד להגנתו?

יובל פרידמן: התקנות, כולל התיקון שתכף יעלה כאן, ראויות לאישור.

יובל פרידמן: לגבי מכשירים מגורמים פרטיים, הרעיון ראוי שייבחן.

יובל פרידמן: זה לא המקום לדיון.

יורם לוטן: אני צריך להוציא לפועל את רישוי המכשירים.

יורם לוטן: מעבר לרדיותרפיה, שיש לגביו דעות מקצועיות לכאן ולכאן, אנחנו חייבים שהתקנות האלה שמכילות מספר רב של מכשירים, כולל מכשיר שאנחנו מבקשים לבטל את הרישום שלו, יאושרו.

יורם לוטן: זה הכרחי ויש לחץ חזק מהשטח.

יורם לוטן: היה צו שעה בעבר.

יורם לוטן: היום יש מצב אבסורדי.

יורם לוטן: פועלים מכשירים בידיעת משרד הבריאות, לפי צורך של המדינה, אבל אני לא יכול להעניק להם רישוי כדין, כי התקנות עד היום לא אושרו.

יורם לוטן: לכן יש חשיבות עליונה שהתקנות יעברו.

נפתלי מידן: לא אחזור על הדברים, אבל כל הדברים מקובלים עלינו.

נפתלי מידן: אני רוצה להדגיש, כי אכן משרד הבריאות עשה פה עבודה רבה.

נפתלי מידן: הלחץ מהשטח, מבתי חולים שאנחנו מייצגים, הוא גדול.

נפתלי מידן: אנחנו מודעים לזה וחשוב לאשר את הדברים האלה.

מירי זיו: בבלינסון חולי סרטן נדחים למרות שיש צוות קיים ומכשיר רביעי קיים, אבל את אישור.

מירי זיו: היכולת שלהם יורדת ברבע וחולי סרטן דוחים הטיפול, כי אין האישור.

מירי זיו: לכן זה כל כך חיוני.

מירי זיו: אני גם מצטרפת לברכות, במיוחד לד"ר לוקסנבורג, שהרימה הכפפה ודחפה הנושא בצורה מרבית ככל שיכולה.

שמרית שקד-גיטלין: מקריאה את תיקון תקנה 1.

אוסנת לוקסנבורג: בזמנו כאשר התקנות חוקקו, הטכנולוגיה הרפואית היתה מאוד פשוטה.

אוסנת לוקסנבורג: היה מכשיר CT ומכשיר M.R.I ומכשיר אולטרה סאונד.

אוסנת לוקסנבורג: היום אנחנו מדברים גם על מכשירים משולבים.

אוסנת לוקסנבורג: יש מכשיר שמשלב בין PAP לבין CT ויש מכשיר שמשלב אולטרא סאונד עם M.R.I.

אוסנת לוקסנבורג: הכוונה להסדיר את ההגדרות האלה גם כן במסגרת התקנות.

שמרית שקד-גיטלין: מקריאה את תיקון תקנה 2.

אוסנת לוקסנבורג: מתייחסים למכשירים משולבים, איך אנחנו מסווגים בתוך התקנות.

שמרית שקד-גיטלין: ממשיכה להקריא תיקון לתקנה 3.

אוסנת לוקסנבורג: תקנה 3 מתייחסת לאמות המידה, ששוקל המנהל כאשר מחליט על הקצאת מכשיר רפואי מיוחד.

אוסנת לוקסנבורג: בתוך אמות המידה נמנים מספר דברים.

אוסנת לוקסנבורג: חשוב שבין השיקולים שיבחן המנהל יהיה בטיחות המכשיר ויעילות לצורך הטיפול, וזה תוספת מבוקשת.

שמרית שקד-גיטלין: מקריאה תיקון לתקנה 4.

אוסנת לוקסנבורג: היום כאשר גורם מקבל רישוי על ידי משרד הבריאות, הוא לא מחויב בדיווח.

אוסנת לוקסנבורג: זה מה שרוצים להסדיר.

אוסנת לוקסנבורג: המשמעות של התקנות גדולה מאוד מבחינת בריאות הציבור.

אוסנת לוקסנבורג: על מנת שיהיו הכלים להחליט עד כמה לעדכן, כמה מכשירים להוסיף, אנחנו צריכים את מסדי הנתונים האלה.

משה שרוני: כדי שיהיה אפקטיבי.

שמרית שקד-גיטלין: מקריאה את התיקון לתקנה 7.

אוסנת לוקסנבורג: זה אמצעי אכיפה נוסף למנהל.

אוסנת לוקסנבורג: משרד הבריאות צריך להגביר הפיקוח והאכיפה, וזה כלי אכיפה נוסף.

אוסנת לוקסנבורג: אם מישהו מקבל רשיון ופועל בניגוד לרשיון ולתנאים, תהיה לנו אפשרות לשלול לו את הרשיון.

שמרית שקד-גיטלין: מקריאה את העדכון לתוספת.

יורם לוטן: מגדירים את המכשירים לפי אזורים, שלא יהיה ויכוח.

אוסנת לוקסנבורג: נתבקשנו על ידי הלשכה המשפטית להכין הגדרה.

תמר פרץ: אולי כדאי שנשמע מה היא הגדרה של אזור.

שמרית שקד-גיטלין: מקריאה - לפי הפקודה, הגדרת אזור.

אוסנת לוקסנבורג: עכשיו נכנסים לתוספת של התקנות, שהיא רשימת סוגי המכשירים שנכללים בתקנות.

אוסנת לוקסנבורג: מופיעים ברשימה שם המכשיר, התנאים הנוספים שנדרשים להפעלתו.

אוסנת לוקסנבורג: כמו שאמרתי קודם, יש שינויים בדינמיקה של סוגי המכשירים ומה שפועל היום בהשוואה לתקנות.

תמר פרץ: שמעתי את ההגדרה, ואני חושבת שלקחת את אזור תל אביב גופא ולהשוות אותו לאזור הדרום כולו, זאת בעיה מבחינת השירות שמקבלת האוכלוסייה הזאת.

שוקי שמר: יש חלוקה שונה של מכשירים לכל אחד מן האזורים.

שוקי שמר: נותנים לפי גודל האזור.

תמר פרץ: אבל זה נתון לשיקול דעתו של המנהל.

תמר פרץ: אם ההגדרה תהיה אחרת, לא יהיה נתון לשיקול דעת.

משה שרוני: קודם כל נעבור על כל הנושאים.

משה שרוני: על האזורים נתעכב בסוף.

אוסנת לוקסנבורג: היום המכשירים הפכו למשפחות של מכשירים.

אוסנת לוקסנבורג: אלה לא הגדרות ספציפיות.

אוסנת לוקסנבורג: בחלק מן הפריטים ביקשנו להגדיר המכשירים בצורה יותר טובה, כדי שיתאימו לכל המגוון של המכשירים.

אוסנת לוקסנבורג: CT יכול להיות גם אקסיילי וגם מליקלי .

אוסנת לוקסנבורג: רצינו להגדיר זאת בתוך התקנות.

אוסנת לוקסנבורג: אנחנו מבקשים תיוג נכון יותר מבחינת רישוי המכשיר.

אוסנת לוקסנבורג: לגבי CT או סורק, אנחנו מדברים על הגדרה יותר טובה של שם המכשיר ומשנים את שיעור המכשירים לנפש, מורידים מ-1 ל-150 ומ-1 ל-125.

אוסנת לוקסנבורג: זאת אומרת, שתתווסף אפשרות למכשירי CT נוספים.

אוסנת לוקסנבורג: אנחנו יודעים שה-CT תופס היום מקום גדול יותר מבחינת הפרקטיקה רפואית הנוהגת.

אוסנת לוקסנבורג: היום משתמשים בו להתוויות יותר שכיחות מבעבר.

אוסנת לוקסנבורג: אנחנו סבורים, שצריך שיהיו יותר מכשירי C.T.

אוסנת לוקסנבורג: ביצענו הערכה, וזאת ההמלצה שלנו.

משה שרוני: האם הרופאים מסכימים לזה?

שוקי שמר: כן, זה מאוד הגיוני.

אוסנת לוקסנבורג: יש הגדרה של CT שמיועד לשימוש דנטלי בלבד.

אוסנת לוקסנבורג: זה עובד על טכניקת ה-CT לשימושים דנטליים בלבד, ולכן אנחנו נותנים לו רישוי ולא מגבילים אותו במספר הבדיקות.

אוסנת לוקסנבורג: זה מהמכשירים המתוחכמים.

משה שרוני: ללא הגבלה.

אוסנת לוקסנבורג: הפרט הבא שאנחנו מבקשים, הוא מערכת רנטגנית לצילום וצנתור ראש.

אוסנת לוקסנבורג: כמו שהיושב ראש יודע, אנחנו היום נמצאים בעידן שאפשר לצנתר לא רק את הלב, אלא אף לחסוך ניתוחי מוח על-ידי צנתור כלי הדם במוח.

אוסנת לוקסנבורג: לפעמים על ידי הכנסת דבק וסלילים, אפשר למנוע ניתוח לאותו בן אדם.

אוסנת לוקסנבורג: זה כלי עזר נוסף לבתי חולים שיש בהן פעילות נוירו-כירורגית.

אוסנת לוקסנבורג: אנחנו מבקשים לאשר ביחס של אחד למיליון.

אוסנת לוקסנבורג: ביקשנו תיקון קטן נוסף, לאור הערות שקיבלנו לפני הדיון, שבתנאים הנוספים במקום בית חולים כללי של 400 מיטות או יותר, להשאיר בית חולים שיש בו מכון רנטגן או מחלקה נוירו-כירורגית.

אוסנת לוקסנבורג: אין משמעות למיטות, אלא הקשר למחלקה הנוירו-כירורגית.

אוסנת לוקסנבורג: הקבוצה הבאה היא משפחת ה-MRI.

אוסנת לוקסנבורג: אנחנו מדברים על ה-MRI האבחוני הרגיל שמכירים בסעיף א'.

אוסנת לוקסנבורג: בסעיף ב' אנחנו מתייחסים ל-MRI גדול פתוח, שתחתיו מתבצעות פרוצדורות, ויש צורך באחד כזה בארץ ולא יותר.

משה שרוני: צריך להוריד מספר המיטות.

אוסנת לוקסנבורג: את זה נשאיר.

משה שרוני: למה?

יורם לוטן: זה רק במרכזים גדולים מאוד.

משה שרוני: מישהו יחשוב שיש שם 800 חולי סרטן.

אוסנת לוקסנבורג: מדובר במיטות כלליות, לאו דווקא חולי סרטן.

שוקי שמר: בעוד שבהערה הקודמת לא היה משמעות לנושא של ה-400 מיטות, כאן יש לזה משמעות.

שוקי שמר: אם אתה מוריד את זה, אתה מגדיל את מכשירי MRI בצורה לא פרופורציונית לצרכים.

שוקי שמר: לכן ההגדרה של כמות המיטות משאירה את מכשיר ה-MRI לבתי חולים עם נפח גדול.

מרק ויגודה: בעוד שהנושא לדיון הוא נושא של מכשור לרדיו תרפיה, אנחנו מוצאים עצמנו שומעים דברים חשובים, רק שהאנשים הרלוונטיים בדיסציפלינות הרפואיות לא כאן.

מרק ויגודה: אנחנו מדברים על CT, MRI ואף אחד מהרופאים שמטפלים בדברים האלה לא נמצא בחדר הזה.

אוסנת לוקסנבורג: בשנים האחרונות עסקנו הרבה בעבודה לבדיקת דפוסי הדימות בישראל, עם טובי האנשים בתחום ה- CT ו-MRI.

אוסנת לוקסנבורג: אחרי סקר לאומי והתפלגות של צרכים ובדיקת הלימת הבדיקות, הגענו למסקנה שזאת המדיניות שצריכה להיות.

אוסנת לוקסנבורג: כך שהדברים מגובים במידע רפואי.

תמר פרץ: אבל מבחינת מנהלי בתי חולים, יש פה רק מנהל אחד של בתי חולים.

תמר פרץ: אנחנו לא רלוונטיים לנושא הזה.

וילמה מאור: כל מנהלי בתי החולים קיבלו הזמנה.

משה שרוני: כולם הוזמנו.

משה שרוני: אני לא יכול להביא אף אחד בכוח.

משה שרוני: אנחנו מספיק סוברנים להעביר את התקנות האלה.

יורם לוטן: הם הראשונים שלוחצים להוסיף עוד מכשירים.

תמר פרץ: אנחנו פשוט לא מבינים בזה.

משה שרוני: נוציא הוראות כלליות, וכולם יבינו.

אוסנת לוקסנבורג: תחת אותה משפחה של MRI, יש בסעיף ג את הטכנולוגיה המתקדמת של ביצועMRI תוך כדי ניתוח.

אוסנת לוקסנבורג: בניתוחי ראש יש אפשרות לראות תוך כדי הניתוח אם הגידול הוסר במלואו, האם יש צורך בהתערבות נוספת או לא.

אוסנת לוקסנבורג: אלה MRI קטנים וניידים שמשמשים את חדרי הניתוח הנוירו-כירורגיים.

מירי זיו: לא כתוב פה שהכוונה היא לראש.

אוסנת לוקסנבורג: המכשיר הבא נקרא פט.

אוסנת לוקסנבורג: כאשר דובר על היסטוריה של הוראת שעה, היה מכשיר אחד במדינת ישראל למטרות מחקר בהדסה.

אוסנת לוקסנבורג: עם השנים נמצא שהוא משמש למצבים אונקולוגיים ורפואיים נוספים.

אוסנת לוקסנבורג: עיקר התוויות האבחוניות שלו הן בתחום האונקולוגיה.

אוסנת לוקסנבורג: ההצעה פה, היא להוסיף מכשירים בשיעור של אחד למיליון לבתי חולים מרכזיים לטיפול אונקולוגי.

אוסנת לוקסנבורג: את פרט 6 אנחנו מבקשים לבטל.

אוסנת לוקסנבורג: במסגרת הדינמיקה של העבודה על התקנות, דברים נכנסים ודברים שאין בהם צורך יוצאים.

אוסנת לוקסנבורג: פרט 6 מתייחס למכשירי גאמא קמרה, שאנחנו מעונינים להוציא מהתקנות.

אוסנת לוקסנבורג: הנושא הזה הגיע לדיון ומוסכם על ידינו.

אוסנת לוקסנבורג: המשמעות היא, שאנחנו מוותרים על הצורך שיצטרכו לבוא למשרד הבריאות לבקש רישוי.

ג’ודי וסרמן: זה אותו פרט שהוגש בג"ץ לפניו.

אוסנת לוקסנבורג: הוא משך את העתירה, ומשרד הבריאות הודיע שהוא מתכוון לבטל הפרט הזה.

אוסנת לוקסנבורג: זה על דעת בית המשפט.

אוסנת לוקסנבורג: פרט 7 הוא יותר רלוונטי לרוב הנוכחים, המאיצים הקווים.

אוסנת לוקסנבורג: כחלק מההמלצות לקידום רדיותרפיה וכחלק מההמלצות של ועדת אנקול, יש חשיבות להוסיף מכשירים מאיצים נוספים.

אוסנת לוקסנבורג: ההמלצה להוסיף מכשירים נוספים למרכזים הקיימים.

אוסנת לוקסנבורג: בנוסף, הפרטים הנוספים הם שניתן יהיה להחליף מכונת קובלט במאיץ קווי.

אוסנת לוקסנבורג: בנוסף, ניתן יהיה להוסיף עוד שני מכשירים נוספים - מעבר למכשירים שמצוינים, על מנת שנוכל לחזק מרכזים נוספים על פי היקפי החולים ומדדים אחרים.

יורם כהן: מאז ועדת אנקול, מספר המטופלים בקרינה בישראל עלה ב-10 אחוז.

יורם כהן: ביוני 2006, הגענו ל-11 אלף בשנה ברדיו-תרפיה במקום 10,000 שהיו 3 שנים קודם לכן.

יורם כהן: זה מחייב לשנות את מספר המאיצים מ-27 מאיצים ל-30 מאיצים.

יורם כהן: רצוי שהתקנות יעודכנו לפי מספרי החולים נכון להיום ולא נכון ללפני 3 שנים.

יורם לוטן: זאת הסיבה שהכנסנו את הצורך בדיווח.

יורם לוטן: עד היום אין למשרד הבריאות נתונים מעודכנים.

יורם כהן: ברגע שאוסנת לוקסנבורג מבקשת, היא מקבלת נתונים.

משה שרוני: אפשר להוסיף את ההערה הזאת.

משה שרוני: האם זה מפריע?

משה שרוני: לא.

משה שרוני: אז תהיה הערה כזאת.

אוסנת לוקסנבורג: פרט 8 מדבר על מכונות קובלט שנמצאות בתקנות המקוריות.

אוסנת לוקסנבורג: אנחנו אומרים, כי אנחנו רוצים שמי שיש לו רשיון למכונת קובלט יוכל להחליף למאיץ.

אוסנת לוקסנבורג: זה יבוא במקום מכשיר הקובלט.

אוסנת לוקסנבורג: פרט 11 הוא תיקון קטן שאנחנו מבקשים בגלל טעות אנוש שהיתה בתקנות הקודמות.

אוסנת לוקסנבורג: אין הכוונה בפרט 11 להוסיף דבר.

אוסנת לוקסנבורג: מדובר בתאים לטיפול היפר-ברי.

אוסנת לוקסנבורג: יש שם כמה מדדים, וכאשר נעשה חישוב למספר המכשירים בנפש היתה טעות חשבון.

אוסנת לוקסנבורג: אין שינוי ביחס למה שקיים.

יורם לוטן: מכשירים שקיימים כבר.

אוסנת לוקסנבורג: נודה על אישור התקנות.

משה שרוני: לא גמרתי עם העניין של האזורים.

תמר פרץ: בנושא הכשרת כוח אדם - האיגוד לאונקולוגיה, שהוא הגוף המקצועי שאמון על התמחות הרופאים, הגיש המלצות לשינוי ההתמחות, שתהיה יותר מקצועית לכיוון קרינה או כימותרפיה.

תמר פרץ: למיטב ידיעתי, כל הגופים אישרו את השינוי שהמלצנו עליו, והדבר מחכה רק לחתימת המנכ"ל או השר.

תמר פרץ: הנושא כרוך מאוד בנושא המכשירים.

משה שרוני: האם יש אוזן קשבת במשרד הבריאות בנושא?

יורם כהן: בפברואר 2004 המועצה המדעית אישרה שינוי בהתמחות, כדי שנוכל לשפר איכות השירות.

יורם כהן: לפני שנה וחצי מנכ"ל הבריאות אמר שתוך שבועיים התקנות יאושרו.

יורם כהן: לפני חודש וחצי פניתי להסתדרות הרפואית, ודיברתי עם אשכנזי, יו"ר המועצה המדעית, ששלח לי עותק של מכתב של מכתב שהוא כתב למנכ"ל הבריאות בנושא.

יורם כהן: אני עדיין מחכה לתגובה, כדי לראות מה שיקרה להצעת התמחות שהגשנו לפני שנתיים וחצי.

אוסנת לוקסנבורג: גם אני עוקבת אחרי הנושא של הרדיותרפיה.

אוסנת לוקסנבורג: אני יכולה לומר, כי הנושא נמצא בטיפול הלשכה המשפטית שלנו.

יורם כהן: שנתיים וחצי.

יורם כהן: מה קרה לכם?

משה שרוני: היועץ משפטי של משרד הבריאות כרגע מטייל בחו"ל.

משה שרוני: לא תקבל תשובה כרגע.

אוסנת לוקסנבורג: היועצת המשפטית פה.

אוסנת לוקסנבורג: אתה אולי מתכוון ליועץ של התקנות.

משה שרוני: כן.

אוסנת לוקסנבורג: אני מוכנס לעדכן את היו"ר, איפה זה עומד.

אוסנת לוקסנבורג: באופן עקרוני, המשרד רוצה לעשות את השינוי הזה.

משה שרוני: אני מבקש לזרז את כל הדברים האלה, ולעדכן אותי בנושא זה.

משה שרוני: מה קורה בנוגע לנושא האזורים?

אוסנת לוקסנבורג: מדובר על הגדרות הקשורות לפקודת בריאות העם.

אוסנת לוקסנבורג: זאת הגדרה של אזורים, שרלוונטית להרבה מאוד תקנות שקיימות.

אוסנת לוקסנבורג: מספר המכשירים ניתן בדרך כלל לפי שיעור לנפש, שמשתנה באזורים השונים.

אוסנת לוקסנבורג: זאת חלוקה שקיימת גם לגבי דברים אחרים, שקיימים בפקודת בריאות העם.

ג’ודי וסרמן: ההגדרות של אזורים מופיעות בתוספת הרביעית לפקודת בריאות העם, וזה רלוונטי לסעיף 65ב, סעיף המסמיך את העניין הזה של המכשירים הרפואיים.

ג’ודי וסרמן: אני לא חושבת שזה רלוונטי גם לנושאים אחרים.

ג’ודי וסרמן: זה נעשה לצורך התקנות האלה.

ג’ודי וסרמן: השאלה העניינית, היא האם יש מקום לשנות את ההגדרות של האזורים.

שוקי שמר: מספר המכשירים הוא פונקציה של מספר המרכזים בכל אזור.

שוקי שמר: כל מרכז צריך מספר מאיצים.

שוקי שמר: זה לא שכל אזור מקבל מספר שווה של מכשירים.

שוקי שמר: לכן, להגדרת האזור אין משמעות לפקודה, אלא יישור קו.

שוקי שמר: זה ניתן לשינוי, אבל זה לא מהותי.

שוקי שמר: חבל לעכב הכל בגלל נושא האזורים.

משה שרוני: אף אחד לא אמר שמעכבים.

שמרית שקד-גיטלין: לדוגמא, נקבע כי לגבי CT ניתן להקצות מכשיר נוסף על השיעור האמור, אם הוא מכשיר נייח ראשון באזור.

שמרית שקד-גיטלין: יש משמעות לחלוקה לאזורים.

אוסנת לוקסנבורג: הוספנו מכשיר MRI נוסף באזור הדרום.

אוסנת לוקסנבורג: כרגע CT ו-MRI יש בכל הארץ.

יורם לוטן: להפך.

יורם לוטן: את המכשירים הניידים בצפון אפשר להפעיל בנהרייה, עפולה, חיפה.

יורם לוטן: הגדרת האזור לא מופיעה לגבי כל המקומות.

יורם לוטן: כאן עושים רק את התיקון.

יורם לוטן: בתקנות המקוריות יש מספר מסוים של מכשירים שמחולקים לפי אזורים, ושאין צורך בשיעור לנפש.

יורם לוטן: לדוגמא, אקו- צריך רק 4 מכשירים בארץ.

תמר פרץ: בפועל, אנחנו יודעים שאנשים שרחוקים מ-CT מחכים הרבה יותר זמן.

תמר פרץ: בצפון ובדרום מחכים הרבה יותר זמן מאשר בתל אביב.

תמר פרץ: יש בעיה ויש מקום לתקן את זה.

תמר פרץ: אולי זאת לא המסגרת.

יורם לוטן: אבל לא בהגדרת אזורים.

אוסנת לוקסנבורג: אנחנו עשינו בדיקה של כל נושא נגישות הציבור למכשירי CT, MRI, וכן כמה מהם יכולים לבצע את הבדיקה בנגישות גבוהה, בסמוך לאזור המגורים שלהם.

אוסנת לוקסנבורג: לדעתנו, אין בעיה בנושא הספציפי הזה.

תמר פרץ: אני יכולה להראות לך נתונים אחרים.

משה שרוני: יש דברים שאפשר לתקן ולשנות.

משה שרוני: כל דבר ניתן לשנות ולתקן.

משה שרוני: הוועדה מאשרת את התקנות.

משה שרוני: אני מבקש, שתדווחי לי על הנושא הזה.

משה שרוני: אני אשוחח עם שר הבריאות לגבי התוספות.

משה שרוני: תודה רבה, הישיבה נעולה.